«Գազպրոմ Արմենիա» ՓԲ Ընկերությունը հանդիսանում է բնական մենաշնորհի դասական օրինակ ՀՀ-ում, քանի որ միայն այս Ընկերությունն է տիրապետում ՀԾԿՀ-ի կողմից տրված գազի ներկրման, փոխադրման, բաշխման և օպերատորի բացառիկ լիցենզիաներին: Բացի այդ, Ընկերությունը հանդիսանում է հանրապետության խոշորագույն հարկատուներից և գործատուներից մեկը, որի գրանցած տնտեսական արդյունքները ունենում են շղթայական ազդեցություն գազի ոլորտի հետ փոխկապակցված մյուս տնտեսական և սոցիալական միավորների համար: Հոդվածում իրականացվել են Ընկերության գործունեության արդյունավետության վերլուծություն, որոնց հիման վրա պարզվել է, որ Ընկերությունը տնտեսական կառավարման արդունավետության առումով ունի մի շարք խնդիրներ: